ผู้ผลิตเอทานอลหวั่นปีหน้าวัตถุดิบขาดแคลนทำต้นทุนพุ่ง
นายสิริวุทธิ์ เสียมภักดี&nbsp;&nbsp; นายกสมาคมผู้ผลิตเอทานอลไทย เปิดเผยว่า สถานการณ์เอทานอลปี 2553&nbsp; อาจเจอกับปัญหาขาดแคลนวัตถุดิบ ทั้งกากน้ำตาล(โมลาส)และมันสำปะหลัง เพราะเริ่มมีราคาสูงขึ้น ทำให้เกิดปัญหาต้นทุนการผลิตไม่คุ้มกับการจำหน่ายเอทานอล
15 ธ.ค. 2552

นายสิริวุทธิ์ เสียมภักดี   นายกสมาคมผู้ผลิตเอทานอลไทย เปิดเผยว่า สถานการณ์เอทานอลปี 2553  อาจเจอกับปัญหาขาดแคลนวัตถุดิบ ทั้งกากน้ำตาล(โมลาส)และมันสำปะหลัง เพราะเริ่มมีราคาสูงขึ้น ทำให้เกิดปัญหาต้นทุนการผลิตไม่คุ้มกับการจำหน่ายเอทานอล
ปัจจุบันต้นทุนการผลิตเอทานอลจากโมลาสอยู่ที่ 21 บาท/ลิตร ส่วนเอทานอลจากมันฯอยู่ที่ 17 บาท/ลิตร  ในขณะที่ราคาซื้อขายเอทานอลจริงในตลาดอยู่ที่ 23.50-24 บาท/ลิตร และคาดว่าราคาเอทานอลไตรมาสแรกของปี 2553 จะอยู่ที่ระดับ 23-24 บาท/ลิตร เช่นกัน
อย่างไรก็ตาม ปัจจุบันมีโรงงานเอทานอลที่ผลิตแล้ว 18 แห่ง มีกำลังการผลิตรวม 2.7 ล้านลิตร/วัน ในขณะที่ความต้องการใช้เอทานอลอยู่ที่วันละ 1.2 ล้านลิตร ซึ่งปริมาณเกินความต้องการจริง ดังนั้นภาครัฐควรเร่งส่งเสริมการใช้แก๊สโซฮอล์ให้มากขึ้นให้สอดคล้องกับกำลังการผลิต จะช่วยสร้างความมั่นใจให้กับผู้ผลิตเอทานอลได้